CELEX: 32015R2113
Language: sl
Date: 2015-11-23 00:00:00
Title: Uredba Komisije (EU) 2015/2113 z dne 23. novembra 2015 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih računovodskih standardov 16 in 41 (Besedilo velja za EGP)

24.11.2015   
            
            
               SL
            
            
               Uradni list Evropske unije
            
            
               L 306/7
            
         UREDBA KOMISIJE (EU) 2015/2113
   z dne 23. novembra 2015
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnih računovodskih standardov 16 in 41
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so veljali 15. oktobra 2008.
            
         
               (2)
            
            
               Upravni odbor za mednarodne računovodske standarde (IASB) je 30. junija 2014 izdal spremembe MRS 16 – Opredmetena osnovna sredstva in MRS 41 – Kmetijstvo: plodonosne trajnice. IASB je odločil, da bi bilo treba rastline, ki se uporabljajo izključno za gojenje pridelkov v več obdobjih, tj. plodonosne trajnice, obračunavati na enak način kot opredmetena osnovna sredstva v MRS 16 – Opredmetena osnovna sredstva, ker je njihovo delovanje podobno kot pri proizvodnji.
            
         
               (3)
            
            
               Spremembe MRS 16 in 41 posledično vključujejo spremembe MRS 1, 17, 23, 36 in 40 za zagotovitev skladnosti med mednarodnimi računovodskimi standardi.
            
         
               (4)
            
            
               Posvetovanje z Evropsko svetovalno skupino za računovodsko poročanje potrjuje, da spremembe MRS 16 in 41 izpolnjujejo merila za sprejetje, določena v členu 3(2) Uredbe (ES) št. 1606/2002.
            
         
               (5)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1126/2008 se spremeni:
   
               (a)
            
            
               Mednarodni računovodski standard (MRS) 16 – Opredmetena osnovna sredstva se spremeni, kot je določeno v Prilogi k tej uredbi;
            
         
               (b)
            
            
               MRS 41 – Kmetijstvo se spremeni, kot je določeno v Prilogi k tej uredbi;
            
         
               (c)
            
            
               MRS 1 – Predstavljanje računovodskih izkazov, MRS 17 – Najemi, MRS 23 – Stroški izposojanja, MRS 36 – Oslabitev sredstev in MRS 40 – Naložbene nepremičnine se spremenijo v skladu s spremembami MRS 16 in MRS 41, kot je določeno v Prilogi k tej uredbi.
            
         Člen 2
   Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2016 ali pozneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Kmetijstvo: plodonosne trajnice
      
      (Spremembe MRS 16 in MRS 41)
      
         Spremembe MRS 16 – Opredmetena osnovna sredstva
         
      
      Spremenijo se 3., 6. in 37. člen ter dodajo 22.A člen in 81.K–81.M člen.
      PODROČJE UPORABE
      …
      
               
                  3.
               
               
                  Ta standard se ne uporablja za:
                  
                              (a)
                           
                           
                              osnovna sredstva, razvrščena med sredstva za prodajo v skladu z MSRP 5 – Nekratkoročna sredstva za prodajo in ustavljeno poslovanje,
                           
                        
                              (b)
                           
                           
                              biološka sredstva, ki so povezana s kmetijsko dejavnostjo, razen plodonosnih trajnic (glej MRS 41 – Kmetijstvo). Ta standard se uporablja za plodonosne trajnice, vendar se ne uporablja za pridelek plodonosnih trajnic,
                           
                        
                              (c)
                           
                           
                              pripoznavanje in merjenje sredstev za raziskovanje in vrednotenje (glej MSRP 6 –Raziskovanje in vrednotenje rudnih bogastev),
                           
                        
                              (d)
                           
                           
                              …
                           
                        
            OPREDELITVE POJMOV
      
               
                  
                     6.
                  
               
               
                  V tem standardu so uporabljeni naslednji izrazi, katerih pomeni so natančno določeni:
                  
                     
                        Plodonosna trajnica je živa rastlina, ki:
                  
                  
                              
                                 (a)
                              
                           
                           
                              
                                 se uporablja za proizvodnjo kmetijskih pridelkov ali preskrbo z njimi,
                              
                           
                        
                              
                                 (b)
                              
                           
                           
                              
                                 bo po pričakovanju dala pridelek v več kot enem obdobju, ter
                              
                           
                        
                              
                                 (c)
                              
                           
                           
                              
                                 pri kateri je verjetnost, da bo prodana kot kmetijski pridelek, zelo majhna, razen občasne prodaje odpadkov.
                              
                           
                        
                     (Plodonosne trajnice so podrobneje opredeljene v 5.A in 5.B členu MRS 41).
                  
                  
                     
                        Knjigovodska vrednost je znesek, s katerim se sredstvo pripozna po odštetju vseh akumuliranih amortizacijskih odpisov in akumuliranih izgub zaradi oslabitve.
                  
                  …
               
            
         Vrste stroškov
      
      …
      
               
                  22A
               
               
                  Plodonosne trajnice se obračunavajo na enak način kot opredmetena osnovna sredstva lastne izdelave, preden so na svojem mestu in v stanju, v katerem bodo lahko delovala na način, ki ga je predvidelo poslovodstvo. Zato je treba sklicevanja na „gradnjo“ v tem standardu treba razumeti tako, da zajemajo dejavnosti, ki so potrebne za gojenje plodonosnih trajnic, preden so na svojem mestu in v stanju, v katerem bodo lahko delovale na način, ki ga je predvidelo poslovodstvo.
               
            …
      
         Model prevrednotenja
      
      …
      
               
                  37.
               
               
                  Vrsta opredmetenih osnovnih sredstev je skupina sredstev s podobno naravo in uporabo pri poslovanju podjetja. Posamezne vrste so na primer:
                  
                              (a)
                           
                           
                              …
                           
                        
                              (g)
                           
                           
                              pohištvo in vgrajena oprema,
                           
                        
                              (h)
                           
                           
                              pisarniška oprema, ter
                           
                        
                              (i)
                           
                           
                              plodonosne trajnice.
                           
                        
            …
      DATUM UVELJAVITVE IN PREHOD
      …
      
               
                  81K
               
               
                  
                     Kmetijstvo: plodonosne trajnice (spremembe MRS 16 in MRS 41) – s temi spremembami, izdanimi junija 2014, so bili spremenjeni 3., 6. in 37. člen ter dodani 22.A člen in 81.L–81.M člen. Podjetje uporablja te spremembe za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, mora to razkriti. Podjetje te spremembe uporabi za nazaj v skladu z MRS 8, razen v primeru iz 81.M člena.
               
            
               
                  81L
               
               
                  V poročevalskem obdobju, v katerem se prvič uporabi Kmetijstvo: plodonosne trajnice (spremembe MRS 16 in MRS 41), podjetju ni treba razkriti kvantitativnih informacij, zahtevanih v 28.(f) členu MRS 8, za tekoče obdobje. Vendar mora podjetje predložiti kvantitativne informacije, zahtevane v 28.(f) členu MRS 8, za vsako predstavljeno preteklo obdobje.
               
            
               
                  81M
               
               
                  Podjetje se lahko odloči, da bo postavko plodonosnih trajnic merilo po pošteni vrednosti na začetku prvega obdobja, predstavljenega v računovodskih izkazih za poročevalsko obdobje, v katerem podjetje prvič uporabi Kmetijstvo: plodonosne trajnice (spremembe MRS 16 in MRS 41), ter uporabi to pošteno vrednost kot predpostavljeno vrednost na ta dan. Vsaka razlika med prejšnjo knjigovodsko vrednostjo in pošteno vrednostjo se pripozna v začetnem zadržanem dobičku na začetku prvega predstavljenega obdobja.
               
            
         Spremembe MRS 41 – Kmetijstvo
         
      
      Spremenijo se 1.–5., 8., 24. in 44. člen ter dodajo 5.A–5.C člen in 62.–63. člen.
      PODROČJE UPORABE
      
               
                  
                     1.
                  
               
               
                  Ta standard se uporablja za obračunavanje s kmetijsko dejavnostjo povezanih:
                  
                              
                                 (a)
                              
                           
                           
                              
                                 bioloških sredstev, razen plodonosnih trajnic,
                              
                           
                        
                              
                                 (b)
                              
                           
                           
                              
                                 kmetijskih pridelkov ob pospravitvi, ter
                              
                           
                        
                              
                                 (c)
                              
                           
                           
                              
                                 državnih podpor, obravnavanih v 34. in 35. členu.
                              
                           
                        
            
               
                  2.
               
               
                  Ta standard se ne uporablja za:
                  
                              (a)
                           
                           
                              zemljišča, povezana s kmetijsko dejavnostjo (glej MRS 16 – Opredmetena osnovna sredstva in MRS 40 – Naložbene nepremičnine),
                           
                        
                              (b)
                           
                           
                              plodonosne trajnice, povezane s kmetijsko dejavnostjo (glej MRS 16). Vendar se ta standard uporablja za pridelke navedenih plodonosnih trajnic,
                           
                        
                              (c)
                           
                           
                              državne podpore, povezane s plodonosnimi trajnicami (glej MRS 20 – Obračunavanje državnih podpor in razkrivanje državne pomoči),
                           
                        
                              (d)
                           
                           
                              neopredmetena sredstva, povezana s kmetijsko dejavnostjo (glej MRS 38 – Neopredmetena sredstva).
                           
                        
            
               
                  3.
               
               
                  Ta standard se uporablja za kmetijske pridelke, ki so pospravljeni pridelki bioloških sredstev podjetja, v trenutku pospravitve. Kasneje se uporablja MRS 2 – Zaloge – ali drug ustrezni standard. Skladno s tem ta standard ne obravnava predelovanja kmetijskih pridelkov po pospravitvi, na primer predelovanja grozdja v vino pri vinarju, ki je pridelal grozdje. Takšno predelovanje je sicer logični in naravni podaljšek kmetijske dejavnosti in taki dogodki so nekoliko podobni biološkemu preobražanju, vendar takšno predelovanje ni vključeno v opredelitev kmetijske dejavnosti v tem standardu.
               
            
               
                  4.
               
               
                  V razpredelnici v nadaljevanju so zgledi bioloških sredstev, kmetijskih pridelkov in proizvodov, ki so rezultat predelovanja po pospravitvi:
                  
                              Biološka sredstva
                           
                           
                              Kmetijski pridelki
                           
                           
                              Proizvodi, ki so rezultat predelovanja po pospravitvi
                           
                        
                              Ovce
                           
                           
                              Volna
                           
                           
                              Preja, preproga
                           
                        
                              Drevesa v nasadu gozdnega drevja
                           
                           
                              Posekana drevesa
                           
                           
                              Hlodi, stavbni les
                           
                        
                              Molzno govedo
                           
                           
                              Mleko
                           
                           
                              Sir
                           
                        
                              Prašiči
                           
                           
                              Trupi
                           
                           
                              Klobase, prekajene šunke
                           
                        
                              Rastline bombaža
                           
                           
                              Obrani bombaž
                           
                           
                              Preja, oblačila
                           
                        
                              Sladkorni trs
                           
                           
                              Požeto trsje
                           
                           
                              Sladkor
                           
                        
                              Rastline tobaka
                           
                           
                              Obrani listi
                           
                           
                              Sušeni tobak
                           
                        
                              Čajni grmi
                           
                           
                              Obrani listi
                           
                           
                              Čaj
                           
                        
                              Vinska trta
                           
                           
                              Obrano grozdje
                           
                           
                              Vino
                           
                        
                              Sadno drevje
                           
                           
                              Obrano sadje
                           
                           
                              Predelano sadje
                           
                        
                              Oljne palme
                           
                           
                              Obrani sadeži
                           
                           
                              Palmovo olje
                           
                        
                              Kavčukovci
                           
                           
                              Nabrani lateks
                           
                           
                              Proizvodi iz kavčuka in gume
                           
                        
                              Nekatere rastline, na primer čajni grmi, vinska trta, oljne palme in kavčukovci, običajno ustrezajo opredelitvi plodonosnih trajnic in spadajo v področje uporabe MRS 16. Vendar pridelki plodonosnih trajnic, na primer čajni listi, grozdje, sadeži oljnih palm in lateks, spadajo v področje uporabe MRS 41.
                           
                        
            OPREDELITVE POJMOV
      
         Opredelitve pojmov, povezanih s kmetijstvom
      
      
               
                  
                     5.
                  
               
               
                  V tem standardu so uporabljeni naslednji izrazi, katerih pomeni so natančno določeni:
                  
                     …
                  
                  
                     
                        Kmetijski pridelek je pospravljen pridelek bioloških sredstev podjetja.
                  
                  
                     
                        Plodonosna trajnica je živa rastlina, ki:
                  
                  
                              
                                 (a)
                              
                           
                           
                              
                                 se uporablja za proizvodnjo kmetijskih pridelkov ali preskrbo z njimi,
                              
                           
                        
                              
                                 (b)
                              
                           
                           
                              
                                 bo po pričakovanju dala pridelek v več kot enem obdobju, ter
                              
                           
                        
                              
                                 (c)
                              
                           
                           
                              
                                 pri kateri je verjetnost, da bo prodana kot kmetijski pridelek, zelo majhna, razen občasne prodaje odpadkov.
                              
                           
                        
                     
                        Biološko sredstvo je živa žival ali rastlina.
                  
                  …
               
            
               
                  5A
               
               
                  Naslednje rastline niso plodonosne trajnice:
                  
                              (a)
                           
                           
                              rastline, ki se gojijo za uporabo kot kmetijski pridelek (na primer drevesa, ki se gojijo za pridobivanje stavbnega lesa),
                           
                        
                              (b)
                           
                           
                              rastline, ki se gojijo za proizvodnjo kmetijskih pridelkov, če obstaja več kot majhna verjetnost, da bo podjetje kot kmetijski pridelek pobralo in prodalo tudi rastlino, razen občasne prodaje odpadkov (na primer drevesa, ki se gojijo tako zaradi plodov kot zaradi stavbnega lesa), ter
                           
                        
                              (c)
                           
                           
                              enoletne poljščine (npr. koruza in pšenica).
                           
                        
            
               
                  5B
               
               
                  Če se plodonosne trajnice ne gojijo več zaradi pridelka, se lahko posekajo in prodajo kot odpadki, na primer kot les za kurjavo. Takšna občasna prodaja odpadkov ne pomeni, da rastlina ne ustreza opredelitvi plodonosne trajnice.
               
            
               
                  5C
               
               
                  Pridelek plodonosnih trajnic je biološko sredstvo.
                  …
               
            
         Opredelitve splošnih pojmov
      
      
               
                  
                     8.
                  
               
               
                  V tem standardu so uporabljeni naslednji izrazi, katerih pomeni so natančno določeni:
                  
                     …
                  
                  
                     
                        Državne podpore pomenijo podpore, kot so opredeljene v MRS 20.
                  
               
            PRIPOZNAVANJE IN MERJENJE
      …
      
               
                  24.
               
               
                  Nabavna vrednost se lahko včasih približa pošteni vrednosti, zlasti če:
                  
                              (a)
                           
                           
                              je bilo od nastanka začetne nabavne vrednosti malo bioloških preobrazb (na primer pri sadikah, ki so bile posajene tik pred koncem poročevalskega obdobja, ali novo pridobljeni živini) ali
                           
                        
                              (b)
                           
                           
                              ni pričakovati, da bi bil vpliv biološke preobrazbe na ceno pomemben (na primer začetna rast v 30-letnem proizvajalnem ciklu borovega nasada).
                           
                        …
               
            
         Splošno
      
      …
      
               
                  44.
               
               
                  Porabljiva biološka sredstva so tista, ki bodo pospravljena kot kmetijski pridelek ali prodana kot biološka sredstva. Porabljiva biološka sredstva so na primer živina, namenjena proizvajanju mesa, živina, namenjena prodaji, ribe v gojiščih, pridelki, kot sta koruza in pšenica, pridelki plodonosnih trajnic ter drevesa, ki se gojijo za stavbni les. Plodonosna biološka sredstva so tista, ki niso porabljiva, na primer živina, s katero se proizvaja mleko, in sadno drevje, s katerega se pobira sadje. Plodonosna biološka sredstva niso kmetijski pridelki, temveč se gojijo zato, da dajo pridelek.
               
            …
      DATUM UVELJAVITVE IN PREHOD
      …
      
               
                  62.
               
               
                  
                     Kmetijstvo: plodonosne trajnice (spremembe MRS 16 in MRS 41) – s temi spremembami, izdanimi junija 2014, so bili spremenjeni 1.–5., 8., 24. in 44. člen ter dodani 5.A–5.C člen in 63. člen. Podjetje uporablja te spremembe za letna obdobja, ki se začnejo 1. januarja 2016 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, mora to razkriti. Podjetje navedene spremembe uporabi za nazaj v skladu z MRS 8.
               
            
               
                  63.
               
               
                  Za poročevalsko obdobje, v katerem se prvič uporabi Kmetijstvo: plodonosne trajnice (spremembe MRS 16 in MRS 41), podjetju ni treba razkriti kvantitativnih informacij, zahtevanih v 28.(f) členu MRS 8, za tekoče obdobje. Vendar mora podjetje predložiti kvantitativne informacije, zahtevane v 28.(f) členu MRS 8, za vsako predstavljeno preteklo obdobje.
               
            POSLEDIČNE SPREMEMBE DRUGIH STANDARDOV
      
         MRS 1 – Predstavljanje računovodskih izkazov
         
      
      Spremeni se 54. člen.
      
         Informacije, ki jih je treba predstaviti v izkazu finančnega položaja
      
      
               
                  
                     54.
                  
               
               
                  Izkaz finančnega položaja mora vsebovati najmanj vrstične postavke, ki predstavljajo naslednje zneske:
                  
                              
                                 (a)
                              
                           
                           
                              
                                 …
                              
                           
                        
                              
                                 (f)
                              
                           
                           
                              
                                 bioloških sredstev, ki spadajo v področje uporabe MRS 41 – Kmetijstvo,
                              
                           
                        
                              
                                 (g)
                              
                           
                           
                              
                                 …
                              
                           
                        
            
         MRS 17 – Najemi
         
      
      Spremeni se 2. člen.
      PODROČJE UPORABE
      
               
                  
                     2.
                  
               
               
                  …
                  
                     Ta standard se ne uporablja kot podlaga za merjenje:
                  
                  
                              
                                 (a)
                              
                           
                           
                              
                                 …
                              
                           
                        
                              
                                 (c)
                              
                           
                           
                              
                                 bioloških sredstev, ki spadajo v področje uporabe MRS 41 – Kmetijstvo, ki jih imajo najemniki v finančnem najemu, ali
                              
                           
                        
                              
                                 (d)
                              
                           
                           
                              
                                 bioloških sredstev, ki spadajo v področje MRS 41, ki jih najemodajalci oddajo v poslovni najem.
                              
                           
                        
            
         MRS 23 – Stroški izposojanja
         
      
      Spremenita se 4. in 7. člen.
      PODROČJE UPORABE
      …
      
               
                  4.
               
               
                  Podjetje ni dolžno uporabljati tega standarda za stroške izposojanja, ki jih je mogoče neposredno pripisati nakupu, gradnji ali proizvodnji:
                  
                              (a)
                           
                           
                              sredstva v pripravi, merjenega po pošteni vrednosti, na primer biološkega sredstva, ki spada v področje uporabe MRS 41 – Kmetijstvo, ali
                           
                        
                              (b)
                           
                           
                              …
                           
                        
            OPREDELITVE POJMOV
      …
      
               
                  7.
               
               
                  Sredstvo v pripravi je glede na okoliščine lahko karkoli od naslednjega:
                  
                              (a)
                           
                           
                              …
                           
                        
                              (e)
                           
                           
                              naložbene nepremičnine,
                           
                        
                              (f)
                           
                           
                              plodonosne trajnice.
                           
                        
            
         MRS 36 – Oslabitev sredstev
         
      
      Spremeni se 2. člen.
      PODROČJE UPORABE
      
               
                  
                     2.
                  
               
               
                  Ta standard se uporablja pri obračunavanju oslabitve vseh sredstev, razen:
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 bioloških sredstev, povezanih s kmetijsko dejavnostjo, ki spadajo v področje uporabe MRS 41 – Kmetijstvo, in ki se merijo po pošteni vrednosti, zmanjšani za stroške odtujitve,
                              
                           
                        
                              
                                 (h)
                              
                           
                           
                              
                                 …
                              
                           
                        
            
         MRS 40 – Naložbene nepremičnine
         
      
      Spremenita se 4. in 7. člen.
      PODROČJE UPORABE
      …
      
               
                  4.
               
               
                  Ta standard se ne uporablja za:
                  
                              (a)
                           
                           
                              biološka sredstva, povezana s kmetijsko dejavnostjo (glej MRS 41 – Kmetijstvo in MRS 16 – Opredmetena osnovna sredstva) ter
                           
                        
                              (b)
                           
                           
                              …
                           
                        
            RAZVRSTITEV NEPREMIČNINE KOT NALOŽBENE NEPREMIČNINE ALI LASTNIŠKO UPORABLJANE NEPREMIČNINE
      …
      
               
                  7.
               
               
                  Naložbena nepremičnina je posedovana, da bi prinašala najemnino ali povečevala vrednost dolgoročne naložbe, ali pa oboje. Zato naložbena nepremičnina ustvarja denarne tokove v veliki meri neodvisno od drugih sredstev, ki jih poseduje podjetje. Po tem se naložbena nepremičnina razlikuje od lastniško uporabljane nepremičnine. Proizvajanje ali dobavljanje blaga ali storitev (ali uporaba nepremičnin za pisarniške namene) ustvarja denarne tokove, ki jih je mogoče pripisati ne samo nepremičninam, temveč tudi drugim sredstvom, ki se uporabljajo pri proizvajanju ali dobavljanju. Za lastniško uporabljane nepremičnine se uporablja MRS 16.